An Inkin benniget - Wikimammenn\nAn Inkin benniget\nA. Lefournier ha Ian Salaun, 1889 (p. 271-305)\n◄ An diveza Manac’h a gouent ar Chartreuzed An Inkin benniget Pardon Ploërmel ►\nCaer e devoue dask he inkin, n’her c’havas ket. Goude beza furchet eur pennad mad gant he daouarn ha gant he c’hegil, ec’h azezaz adarre var ar geot evit gouela he goalc’h.\nKer glac’haret e voa ma na glevas ket an deliou nag ar bodennou o trouzial er c’hoad gant eur potrik coant a deue etrezeg eno, hag a jomaz a za da zellet outhi.\nAr potrig a ioa guisket caer ; he zrem a ioa skeduz, he vleo melen a luie dindan eun tog a ioa eur bluen venn oc’h he gern.\nPa velas ne rea van ar verc’hik glac’haret, ez eas beteg enhi hag e lakeaz he zorn var he scoas.\n— Perag e lenvez, emezhan ?\nGodig a reaz eul lam ; o velet bizach vrao ar potrig a ioa en he c’hichen, e reaz eur musc’hoarz a dreuz he daelou. — Ar potrig a lavaraz adarre :\n— Glac’haret braz out, em eus douet ?\n— O ia, va aotrou bihan ; glac’haret oun sur, ha glac’haret bras. Va Doue ! petra a rin-me ! Ha Godig adarre da vouela.\n— Petra zo digouezet ganhez-ta ? Eat euz unan eus da zenved gant ar bleiz ; Em euz aoun ne c’heus ki ebet evit ho dioual.\n— Fant Madek zo re baour evit caout eur c’hi. N’on eus nemet daou zanvad, ha morse ne deont diouzin. Ar pez a ra din gouela eo ma’zeo torret va neuden ha va inkin zo coezet er ster.\n— Hag e caf dit ez eo eur goalheur bras beza collet da inkin, a lavaraz ar potrig en eur vusc’hoarzin.\n— Anat avoalc’h eo ne anavezit ket Godik ; anez na lavarjac’h ket an dra-ze. Me n’em eus ket, evel ar vugale-all, eun tad hag eur vam leun a garantez evidhon. Va mam zo maro pa voan bihanik ; va zad ive zo maro tri bloas zo. N’em eus nemet eul lezvam, hag hi e deuz eur bugel all… Godik ne lavaras ken.\nGodig a grogaz e dorn Jilik. N’e doa mui a aoun rag he zillad brao. He gas a reas da gichen eur ve zeu dero eleac’h ma e devoa cavet eun toul ha laket enha eun imach d’ar Verc’hez. An imach a ioa dister ha divalo, n’eus fors, imach mam Doue oa.\nJil, eme an demezel, gouzout a rit e deuz an itron, va mam, difennet ouzoc’h comz ac’hanon evelse. — Hag o trei oc’h Godik. — Da inkin, emezhi, ac’h eus collet ?\n— Ia, demezel, aze, aze eo coezet er ster.\n— Cleo, eme Franseza, mar kerez prometi din e lavari bep mintin ha bemnoz eur beden evit mad Breiz, me roio dit eun inkin all.\nDaoulagat Godig a deuas laouen.\nFranseza a ziskuezas dezhi eun inkin brao, eur vozad neud varnezhan.\n— Oh ! hennez zo cals caeroc’h eget va hini-me ! Hag o pefe ar vadelez d’he rei din, demezel ? Godig ne grede ket cregi enhan ; mes Franseza hen lakeas dezhi en he dorn.\n— Oh ! na c’hui a zo mad, demezel ! Ha penauz e c’hellin-me ho trugarecat ? Oh ! ar Verc’hez e deus silaouet mad va feden.\n— Ha ma c’houfes-ta euz a beleac’h e teu an inkin-ze ? Unan euz va mamou coz, an itron Huelina a Zinan, a ieas da bardona d’an douar santel. Evel ma zoa eur vaouez ha ne eane tam, o veza ato o neza pe o c’hriat evit guisca ar beorien, e devoa c’hoant e vije benniget ar benviachou ma en em zerviche anezho. Cas a reas ganthi d’an douar santel eur stroillad inkiniou, hag e lakeaz ho bennigen ha touch anezho oc’h bez hor Zalver, en eur bedi Doue da rei he vennos d’ar merc’hed iaouang a nesje gantho, gant ma vijent fur hag aketus d’al labour. Unan euz an inkiniou benniget-ze eo a ginnigan dit hirio, Godik. Dioual avad na golli hennez !\n— Doue ra viro, eme C’hodig, en eur boket c’hoek d’an inkin.\n— Me’m eus clevet, eme Jil, gant an inkin-ze e tor an neuden dalc’h mad, pa vez etre daouarn eur plac’h ha ne ket fur. Guir eo Franseza ?\n— Ia, an itron va mam e deus lavaret an dra-ze din meur a vech.\n— Mes ganec’h-hu, Franseza, an neuden ne ket bet torret morse.\n— Me ra va gallout evit servicha mad hor Zalver Jesus hag he vam ar Verc’hez, eme Franseza. Me gred ervad Godig a raio ive. Alo, Jil, deomp ac’hann d’ar c’hastel, rak nec’het e vior ganeomp, ha neuze miret a reomp oc’h Godik da labourat.\n— Oh nan, nan, demezel ; mes kement a blijadur am euz o caout an inkin brao-ma, ma ne ouzon ket ha me c’hello labourat ganthan.\n— Eo, eo. labour gantha, ha buan, eme Jil ; amzer a pezo c’hoas da ober da gegillad, ha neuze da lezvarn. Godig a reas eur zell oc’h Jil hag a gasaz he bez d’he muzellou evit diskuez dezhan ne felle ket dezhi e vije tamallet he lezvam, ha Jil a davas.\nNeuze Godig a c’hlibiaz he bez, a stagas penn an neuden a ioa var an inkin oc’h al lin a ioa var he c’hegil, hag en em lakeas da neza.\n— Oh ! nag hen zo scanv, emezhi ! Brema n’em eus ket a geus d’an hini zo coezet er ster. Nag hi a zo mad, ar Verc’hez Vari ! Roet e deus din cals muioc’h eget na c’houlennen !\n— Va mam, eme Franseza, e deus lavaret din e tifen ato ar vugale zo mad ha devot. Me en em gaf eurus da veza gallet dont d’as sicour.\nJil ha Franseza ne skuizent ket o velet inkin Godig o vont en dro. An demezel gouscoude a lavaraz eun eil guech da Jil e vije nec’het ho c’herent gantho, hag e leverjont kenavezo d’an nezerez vihan.\nGodig a lavaras kel lentig ha tra :\n— Aotrou, ha c’hui, demezel, livirit din hoc’h hanoiou evit ma c’hellin caout sonch ac’hanoc’h em pedennou.\nAr pez a elle avoalc’h beza guir ; rak Jannet a Frans, pried Ian-a-Vreiz n’oa nemet eun derveziou bennag abaoue ma edo gant ar prins Jil e castel an Hardouinay, castel hag a ioa da aotronez Dinan, hag e tlie mont ac’hano daou zervez goude d’an Naonet da c’houel Sant Donatian ha Sant Rogatian a ioa, ervez ar bobl, euz a c’hoad duked Breiz. Aotronez Dinan ive a jome peurliessa e castel Guildo, ha ne deuent nemet eur vech en amzer da gastel an Hardouinay eleac’h ma tremene ar pez a vercomp ama. Dibaot e vije-ta da C’hodik guelet eno ken an daou vugel mad-ze.\n— Pe seurt diotach a zo adarre tremenet dre da benn-te ? Ne glevan netra nemedot-te aze o vatouillat, kea alesse da gousket ha ro peoc’h din-me.\nSetu-hi ta o vont gouestata ma c’helle evit na zihunje ket he lesvam hag he anter vreur. Ober a reaz an dro dan ti ; sellet a reas piz a bep tu ; mes ne velas netra. Kementse he lakea nec’het.\nCastel an Hardouinay ne veze tud enhan nemet eur vech en amzer. Abaoue ma voa tremenet Jannet a Frans dre eno, tud ar c’harter n’o devoa guelet nemeur digor doriou ar C’hastel ; en hevelep doare ma o devoa evel aoun o tremen ebiou d’ar c’hreou ha d’ar mogeriou dilezet-ze.\nAr prizonier a ioa eno oa Jil a Vreiz he unan. Tamallet oa bet da veza a unan gant ar saozon a ioa neuze e brezel oc’h he vreur, Fransez kenta, Dug a Vreiz. An dug a ioa en em lezet da veza tromplet gant he ofiserien a rea al lez hag al lezen dezhan. Unan anezho dreist oll, en devoa casoni oc’h ar prins Jil abalamour d’ar brinsez Franseza en devoa bet c’hoant da gaout he unan evit pried. An dostennerien-ze a reas kement var speret an Duk, ma hen lakejont da gassat he vreur, ha ma hen lezaz etre ho daouarn ; hag ar re-ma hen diskennaz en eur c’hao euz ar c’hastel dilezet evit ma varfche eno gant an naoun.\nPa zigouezaz Godig e kichen prenest ar c’hastel, e velaz eno eun den drouklivet, toullet oll he zivoc’h, he zaouarn treud ha seac’h evel re an ankou. Cregi a rea en dra c’helle er barrigner houarn a ioa a dreuz hag a hed er prenest evel eur c’hrill, hag e lavare gant eur vouez glac’harus : m’em eus naoun ! m’em eus naoun !\nPanefe he c’harantez hag he c’hoant da ober vad, Godig a vije bet fatet o velet eun dra evelse He anken a roas ners dezhi, hag e chellas, dioc’h an diaveas, cripat ive oc’h ar barrigner houarn ha lavaret goustadik d’ar prizonier :\n— Aotrou Jil ! setu ama bara.\n— Piou out-te ? eme ar prizonier o tistrei buhan da velet piou a gomze. Eal a bers Doue, hag euz ar Baradoz e tenes-te ?\n— Oh nan, ne d’oun nemet eur goueriadez paour, ker paour zoken, ma n’am eus da ginnigen da eur mab a Vreiz nemet eun tam bara du. Me eo Godik Madek.\n— Godig ? eme ar prins en eur gas buhan ar bara d’he c’hinou hag o chocat varnezhan chasun, Godik ? Peleac’h em eus-me clevet an hano-ze ? ha ne ket te oa ar verc’hik-ze da behini Franseza ha me a gasaz eun inkin brema ez euz eun nebeut bloaveziou ?\n— Ema ama ganhen an inkin, va frins ; n’oun ket bet discroget anezhan abaoue.\n— Oh ! n’oun ket, va frins ; me zo ker souezet ha c’hui ! Doue hag an Itron ar Verc’hez a zo mad meurbet em c’henver. Debrit ar sivi-ze ep aoun ; evidoc’h int lakeat da zarevi. Me am boa laket inkin an Itron Huelina a Zinan var an douar keit ha ma edon o tenna dour, hag epad an amzer-ze ar sivi-ma zo coezet euz ar Barados. Ouspen ar burzud-ze zo digouezet henoz. Neuze keit ha ma torre ar prins he naoun hag he zec’het, ha ma saoure ar sivi blazed mad-ze, Godig a gontas dezhan ar pez a ioa digouezet, an taoliou e doa clevet da skei var an or, ar c’hlemmou truezuz e doa clevet dre ma treuze ar c’hoat.\n— Me evelse, Godik, me am eus bet goasoc’h eget enouamanchou ; me am euz efet calir ar c’hoervder beteg al li. Lamet o deus diganhen kerent, mignonet, mitizien, huisien. Pelleat o deus diouzin va fried carantezuz ep va lezel zoken da lavaret dezhi eun diveza kenavezo. Eus va breur, eus a Fransez a garien kement hag a garan ato a greis calon, o deus great va brasa enebour. Tolet o deus caillar var va zonjezonou ar re eüna. N’eus ket a c’heier ha n’ho defe savet em enep. Etouez ho geier all, o deus lavaret e voan enebour d’am bro.\n— Kenavezo ! ô va frins, me deui adarre varc’hoas ! Red eo e chomfac’h beo ; arabat eo falgaloni. Gant sicour Doue e teuot abenn da ziskuez trubarderez hoc’h enebourien, ha da ober ho peoc’h gant an Duk Fransez.\nJil a hejaz he benn, a reas sin gant he zom da C’hodik, hag houma eu em dennas kuit.\nNa Fant Madek nag ar ruzik n’o devoa gouezet e voa eat Godig er meaz euz an ti. Distrei a reas ker goustad ha ma voa eat kuit. En em lacat a reas neuze etouez he zruillou da glask cousket. Izom e devoa da gousket evit mouga an naoun a zante ; rak bara he c’hoan e devoa roet da Jil, hag abaoue ar mintin ne devoa debret tam.\n— Paour kez prins, emezhi outhi he unan ; gouzanv a ra poan du-ze, ha me a c’houzanv poan ama. Ra roi Doue deomp ar c’hras da veza sentuz oc’h he volontez santel.\nGodig a zalc’has mad d’he ger. Bemdez, epad eur pennad amzer, en despet d’ar goardou, e cave tro da vont beteg ar prins ha da rei dezhan eul loden euz an tam bara du a rea he magadurez. Avechou he lesvam, pa veze en he mad, a roe dezhi eun tamik kik gant he bara, ha neuze an tam kik-ze a ioa oll evit ar prins.\nE kichen Guerc’hez an derven e cave ato sivi da gutuil ; hag ar sivi-ze n’ho zanvea morse. Pa veze re evit ar prizonier, e roe ar pez a jome d’ar c’henta paour a gave, en eur lavaret dezhan : pedit Doue evit ar prins Jil.\nEun dervez ma zea Godik, evel ma voa boas, da gas he zam bara d’ar prins, e voue souezet o velet n’edo ket er prenest oc’h he gortos, rak peurliesa her c’have eno.\n— Va Doue, emezhi, maro eo douetus !\nAr plac’h kez a viscas liou ar maro, he c’halon a deuas da vantri, hag e voue eur pennad ep gallout tenna he halan. Pa voa deut enhi he unan, e tosteaz oc’h at prenest, hag e sellaz en diabars.\n— Daou eus va goardou o deus digaset din eur souben druz ; ha me, dare gant an naoun, a zo lamet varnezhi evel var eur boued ar c’hoeca. Goude beza bet trahiset ken alies, n’em eus ket c’hoas desket anaout an dud. Godik ! Godik paour ! ar souben-ze a ioa contam enhi… Oh ! red eo beza cre evel ma zoun evit beza gallet herpel oc’h ar c’hontam-ze. Mes abenn daou pe dri dervez, marteze kentoc’h, map an duket a Vreiz ne vezo mui etre daouarn ar iudazet-ze pere ne dint tud nemet a hano. Eun dra avad am befe c’hoant da gaout araok mervel ; daoust ha me hello he c’haout ?\n— O va frins ! mar dema e gallout ho servicherez, n’oc’h eus nemet lavaret.\n— Rei a rafen an diveza beradou euz ar goad a chom c’hoaz em goazied evit gallout guelet eur belek. Mar gouzout peleac’h caout unan euz a veleien an Doue a drugarez, Godik, kea d’he bidi da zont da zicour Jil a Vreiz d’en em bourchas d’ar maro.\nAr verc’h kez a zonjas redek da gouent Boken, ne voa ket pell ac’hano ; mes ne devoa ket treuzet ar c’hoad oll pa zigouezas ganthi eun tad cabusin.\n— Doue ra vezo ganeoc’h, va merc’h, eme ar manac’h.\n— O va zad, eme C’hodik, ma carfac’h, ma c’helfac’h dont eur pennad d’ar C’hastel-du-hont ! hag e tiskueza dezhan touriou ar C’hastel a velet euz al leac’h ma edont.\n— Mont avoalc’h a rin, mar deuz eun dra bennak da ober evit gloar Doue.\n— O va zad, eun den dare da vervel a c’houlen cofez, an Aotrou Jil a Vreiz, breur an duk.\n— Diskuezit din an hent, ha me ia d’hoc’h heul. Godig a gasaz ar manac’h dre an hent-ze a rea bemdez abaoue eur pennad, dre zicour Doue, evit mont da gaout ar prins, ep beza guelet. Pa voant eat beteg ar chastel, e tikuezas dezhan ar prenest a rez an douar, en eur lavaret :\n« Aze, va zad, ema o chom mab an duket ! »\nAr manac’h a ioa boas pell a ioa da velet ar re vras discaret izel, ha ne ziskuezas beza tam souezet. Epad ma en em denne Godig a gostez, ez eas da gaout ar prenest. Ar prizonier o veza he velet, a gavaz eun ners nevez evit dont beteg enhan.\n— Kenavezo dit ive Godik, merc’h carantezuz ac’h euz abaoue c’huec’h sizun, roet d’in da dam bara, astennet va buez ha digaset din ar pez am eus bet a eur-vad abaoue pevar bloas. Pa na vezin mui, na ancounac’ha ket en da bedennou ar prizonier reuzeudig ac’h eus sicouret en he zerveziou diveza.\n— Petra zo a nevez ? eme ar floc’h en eur ober neus da lenva, an Aotrou Jil a Vreiz a zo maro, rannet he galon o clevet oa bet trec’het ar Saozon e Flamigny.\nGodig a reaz eur grenaden o clevet tamal evelse ar pris Jil, o clevet ober goab anezhan c’hoas goude he varo. Derc’hel a reas gouscoude varnezhi he unan, rak c’hoant e devoa da c’houzout hiroc’h.\n— Da bet heur, mar plij, emezhi, eo maro an Aotrou Jil ?\n— Eun nebeut tudchentil zo eat d’he gambr vardro teir heur dioc’h ar mintin, hag o deuz he gavet maro var he vele. Setu ama abad Boken, hag he venac’h gant eun toullad tudchentil a deu da bidi evit he ene. Ha c’hui ive, plac’hik koant, livirit eur beden evit ene an Aotrou Jil, ma plijo gant Doue he digemeret en he varadoz.\nGodik ne lavaras ger. Treuzi a reas buan ar c’hoad, hag e zeas da zaoulina dirak Itron-Varia an derven, eleac’h ma voa boas da vont da scanvaat he c’halon pa veze re vec’hiet.\nEdo o pidi, eur pennadig a voa, pa glevas trouz a dre he c’hein. Sevel a reaz he fenn, strafuillet ; he strafuil ne badas ket pell ; ar manac’h e doa guelet an derc’hent a ioa o tremen.\n— Ah ! va zad, emezhi en eur vouela, an hini o poa sacramantet deac’h a zo maro !\n— Her gouzout a ran, eme ar manac’h ; maro eo evel eur zant.\n— Gouzout a rit, va zad, penaoz eo bet sammet ker buan ?\n— Gouzout a ran kement zo tremenet er prizon abaoue ma em eus kuiteet ar prins.\n— En han Doue, lavarit-hen din !\n— Hen lavaret a rin deoc’h, rag ober a dleit ho callout evit goalc’hi hano ar prins euz a gement zo bet tamallet dezhan, dreist oll euz ar pez zo bet tamallet da ziveza.\nAr prins Jil a Vreiz a voue beziet d’ar 26 a viz ebrel 1450. Abad Boken e penn he venac’h a deuas da zevel ar c’horf evit he gas d’an douar, hag eun niver braz a dudchentil a ioa var he lerc’h. Godik kez en em gavaz iveha ne ket hi eo a bede nebeuta.\n— Ia, va mam, eme C’hodik ken dizroug ha tra. Eur gevridri am eus bet. D’an Naonet eo red din mont ; va lezel a reot, me gred, da ober ar pennad beach-ze.\nEvel ma e devoa sonjet, Godig a ieas d’an Naonet en eur veva divar an aluzen. Bemdez e cave eun tiek bennag da rei dezhi bara hag eul leac’h da dremen an noz. Digouezet e Naonet, e voue caset dirak ar brinsez Franseza a Zinan, ntanvez ar prins Jil a Vreiz.\n— Oh nan, va mam ; ha Godig a dosteaz evit briata he lesvam.\n— Godik, pardon din ; eur goal bez oun bet en da genver ; hogen keuz am euz… hag e tiruille an daelou a zaoulagad Fant Madek.\n— Va mam, na vouelit ket ; ma n’oc’h ket bet mad em c’henver, kementse zo anaounac’het ganeme.\n— O va merc’h gouela a ran gant laouenedigez.\nFant Madek ne vevas ket pell goudeze ; mervel a reas goude beza great ar peoc’h gant he merc’h ha gant Doue ; hag oll dud ar c’harter a gomzas pell goudeze euz al lesverc’h a bardone ker calonek d’al lesvam e doa bet kement da c’houzanv ganthi.\nGodig, ato madelezus, a lezas gant he anter vreur kement a deue dezhi euz a zanvez he zad. Franseza a Zinan a roaz ive eun dra bennag, hag evelse ar ruzig en em gavaz en he æz.\nAr brinsez ha Godig a ieas neuze da velet Castel an Hardouinay, Couent Boken hag Itron-Varia-an-Derven ; hag e zejont neuze en dro d’an Naonet, rag ar gær-ze a ioa merket gant an duk da Franseza evel al leac’h ma tlie chom enhan.\nAn duk a Vreiz, goude beza kemeret Avranch var ar Saozonet, a ieas da gousket da venez sant Mikeal. Pa edo o vont var varc’h hed al leo drez, e tigouezas ganthan eur c’habusin, an hini en doa sacramantet ar prins Jil en he brizon. Mont a reas da gaout ar prins, hag e lavaras dezhan e voa carget gant he vreur Jil da ziscleria dezhan her galve, araog an antercantvet dervez, d’en em gaout dirak lezvarn Doue, evit beza barnet eno ho daou.\nAr prins a jomaz abafet o clevet kementse. Goudeze, o veza dizebezet, e falvezas dezhan coms c’hoaz oc’h ar c’habusin. Hogen hema a ioa eat, den ne c’houie peleac’h, ha caer a voue he glask ne voue ket cavet.\nc’halon. En em lacat a reaz adarre d’an daoulin, dirol a reas da vouela, ha goude beza taolet eur zell truezus var he c’hrucifi, en em lakeas da bidi calonek evit he breur caer Fransez a Vreiz.\n— Ah ! itron, a lavaras Godik, mar d’eus bet disparti etre an daou vreur-ze var an douar, esperout a ellomp, pa zint maro evel daou vir gristen, ha pa ema Breiz oll o pidi evitho, e zint hirio unanet ho daou en Env.\n— Doue ra zilaouo ac’hanout, va merc’h, eme ar brinsez.\nFranseza a zalc’has Godig en he c’hichen ken na blijas gant Doue dont d’ho dispartia. Godig a varvas da genta. Ar brinsez, mantret gant glac’har, ha beuzet en he daelou, a zerras dezhi he daoulagad.\nD’an noz varlerc’h ma voa caset he matez d’an douar, Franseza a ieas da denna euz eur c’hased, eleac’h m’hen dalc’he dindan alc’hoez, an inkin benniget a ioa bet etre daouarn Godik. Mont a reas d’he staga a zistribil oc’h moger he chapel, evel eur relegig a zigase da zonch dezhi euz a gement a garie : Doue, he fried hag he matez vad.\nEno stouet var he daoulin, e lavare da ene Jil ha da ene Godik : Oh ! mar em c’hlevit, pedit Doue ma em galvo davethan, en ho kichen.\nHe goulen e devoue ep dale, rag abenn eur mis goude e teuaz ar maro dezhi.\nAraok mervel, e c’halvas da gichen he guele an dukez santel a Vreiz, Franseza Amboaz, hag e lakeaz an inkin benniget etre he daouarn.\nD’he zro, Franseza Amboaz her c’husas d’he chapel, hag ez eaz evelse a zorn e zorn euz an eil dukez a Vreiz d’eben, bete ma zeas, gant an dukez Anna, var an tron a Frans.\nAr brinsezed a Frans, evel ar brinsezed a Vreiz, a ioa din da gaout eun hevelep prezant, rag labouret o deuz oll, pe gant ho inkin, pe gant ho nadoz, evit guisca ar beorien.\nAdtapet diwar « https://br.wikisource.org/w/index.php?title=An_Inkin_benniget&oldid=162467 »\nKemmoù diwezhañ degaset d'ar bajenn-mañ d'an 17 Mae 2020, da 11:23.


Trede levr - XLV - Wikimammenn\nTrede levr - XLV\n◄ Arabad eo d’ann den en em luzia gant traou ar bed Trede levr - XLV Red eo d’e-omp lakaat hor flsians e Doue pa vezomp drouk-prezeget gant ann dud ►\nPEMPET KENTEL HA DAOU-UGENT.\nArabad eo Kredi d’ann holl ; eaz eo fazia enn eur gomz.\n1. — Ann ene mad. — O va Doue, roit d’in nerz em enkrez, rak ar zilvidigez ne zeu ket a berz ann dud. Pet gweach n’am euz-me ket gwelet ne oa ket al lealded el leac’h ma kave d’in ez oa ! Pet gweach am euz-me he c’havet el leac’h ma kredenn ez oa nebeuta !\nNe dal netra eta fisiout enn dud ; silvidigez ar re vad a zo, o-va Doue, enn-hoc’h hep-ken. Binniget ra viot, Aotrou va Doue, e kement tra o c’hoarvez gan-e-omp. Dinerz hag edro omp, siouaz d’e-omp ! Buhan e teuomp da fazia ha da drei diwar ann hent mad.\n2 — Piou eo ann den en deuz kemend a aked hag a evez evit en em viret, e pep tra, dioc’h ann traou a-ziaveaz, ken na ve gweach e-bed na touellet nag enkrezet gant netra ? Ann hini avad, Aotrou, a zo he fisians enn-hoc’h hag a glask ac’hanoc’h gant eur galoun eeun, hen-nez na gouezo ket ken eaz.\nMar teu he-man da gaout enkrez, mar d-ema e poan, n’euz fors peger braz-bennag e ve, c’houi ne zaleit ket da ziboania ha da frealzi anezhan, o veza na zilezit ket ar re ho deuz fisians enn-hoc’h beteg ann deiz diveza.\nDibaot eo kavout eur mignoun mad ha na bella ket diouz he vignoun pa stag ar boan out-han. C’houi hep-ken, o va Doue, a zo feal-meurbed e peb amzer ; n’euz mignoun all e-bed evel-d-hoc’h.\n3. — Na peger fur oa santez Agatha pa lavare : Va ene a zo harp ha diazezet e Jezuz-Krist.\nMa venn-me er stad-ze, ne venn ket nec’het ken eaz gant aoun rak ann dud, ne venn ket ker kizidik pa vezann flemmet gant teodadou ann dud. Piou a hel anaout a-raok ann holl boaniou a zo o vont da c’hoarvezout ? Piou a hell en em viret diout-ho ? Mar bezomp gloazet aliez gant ar poaniou a ouiemp a dlie c’hoarvezout gan-e-omp, penaoz ne vemp-ni ket gloazet gant ar re a c’hoarvez pa vezomp nebeuta war evez ?\nNa perak, den reuzeudik ma’z ounn, n’am euz-me ket taolet muioc’h a evez ? Perak em euz-me kredet ker buhan ar re all ? Ni zo ganet, siouaz, euz a wenn ann dud, ni zo tud bresk ha sempl ha netra ken, petra-bennag ez euz hiniennou a gred hag a lavar ez omp elez.\nE piou em bezo-me fisians, Aotrou ? E piou nemet enn-hoc’h-hu ? C’houi a zo ar wirionez, c’houi n’oc’h ket evit hor lakaat da fazia nag evit beza lekeat da fazia hoc’h-unan. Pep den avad a zo gaouiad, sempl ha dinerz, bresk hag edro dreist pep tra enn he gomziou ; dre’n abek-ze e tleer a veac’h kredi d’ezhan da genta, petra-bennag e ve kavet gwir ar pez a lavar.\n4.— Na fur oa ho kelenn pa hoc’h euz lavaret ez oa red en em ziwall dioc’h ann dud, rak enn he di he-unan, pep den zo enebourien tro-war-dro d’ezhan. Na fur oa ho kelenn pa hoc’h euz lavaret ez oa arabad kredi d’ar re a lavar : aman pe a-hont eo ema Jezuz-Krist. Dre ober gaou ouz-in eo em euz desket kement-se ; Doue ra viro na zeufe va follentez da greski, ha plijet gant-han e venn evesiekoc’h diwar-vreman !\nTavit, eme unan-bennag, tavit war ar pez a lavarann d’e-hoc’h ; hag endra ma tavann ha ma kredann ne oar den ar pez en doa lavaret d’in, setu ne d-eo ket he-unan evit tevel war ar pez en doa gourc’hemennet d’in. Mont a ra kuit diouz-in ha rak-tal ec’h en em werz he-unan ha me ive gant-han.\nVa mirit, Aotrou, dioc’h ann dud dievez-ze ne d-int nemet distagerien-gaer, gant aoun na gouezfenn etre ho daouarn ha na zeufenn da ober evel-d-ho. Grit na d-aio euz va genou nemet komziou gwirion, freaz ha distak, ha distroit va zeod dioc’h kement gaou a zo. En em viret a rankann gant evez dioc’h ar pez ne d-ounn ket evit gouzanv a berz ar re all.\n5. — Nag hen zo mad d’ann den evit kaout peoc’h ann ene, tevel diwar-benn ar re all, diwall da gredi re eaz da gement tra a glever, ha da ziskulia d’ar re all ar pez a zo bet klevet ! Nag hen zo mad dezhan digeri he galoun da nebeud a dud ha klask bepred ac’hanoc’h, o va Doue, c’houi a well e diabarz ar galoun ! Nag hen zo mad d’ann den en em viret dioc’h komziou goullo ann dud ha c’hoantaat ma vezo great pep tra enn-han hag er-meaz anezhan, hervez ma plij gan-e-hoc’h, o va Doue !\nPegement e tleit tec’het dioc’h fougeou ar bed, mar fell d’e-hoc’h derc’hel gras Doue gan-e-hoc’h ! Arabad eo ive e c’hoantafac’h ar pez a denn meuleudiou ann dud ; kentoc’h e tleit klask gant ar brasa aket ar pez a ra d’e-omp mont war wellaat ha beza birvidik evit ar mad.\nPegemend a dud ho deuz bet kalounad o veza ma’z int bet anavezet ha meulet re a-bred evit ho furnez ! Na pegen talvoudek eo bet da galz a dud kuzet ar c’hras enn ho c’haloun e-pad ar vuez gollidik-man, rak ne d-eo nemet temptasion ha brezel hed-da-hed.\nArabad eo e lakafac’h ho fisians enn dud, rak ho dioueret a rankot a-bred pe zivezad. Ann den a zo sempl, dievez, edro, berboellik ha douget da ober pep tra evit he vad he-unan hep-ken. Evit ann distera tra e pella diouz he vignoun, evit ann distera gounid e sao enn he enep. Neuze e weler anezhan dioc’h ma’z eo e gwirionez. Karet a rea ac’hanoc’h evit-han he-unan hep-ken hag evit kaout digan-e-hoc’h ar pez en doa ezomm. Tec’hit, tec’hit dioc’h ar seurt mignouned fall-ze : he-man ho tilez hag egile ar werz ac’hanoc’h. Ma ho pe ezomm anezho, e kavfent holl ho digarez. Ar c’henta a lavar : Prenet em euz eunn tamm leve, red eo d’in mont d’he welet ; kavit mad va digarez, me ho ped. Eunn all a lavar : Prened em euz pemp koublad ejenned, mont a rann da welet hag hi a zo mad ; va digarezit, me ho ped. Eunn all a lavar : Emoun o paouez dimezi, dre-ze n’ounn ket evit mont gan-e-hoc’h. Setu petra eo ar vignouned war ann douar !\nN’euz nemed-hoc’h, o va Doue, ne zilezit ket ar re a gar ac’hanoc’h, ar re ho deuz fisians enn-hoc’h : emoc’h bepred enn ho c’hichen evit ho frealzi hag evit rei skoaz d’ezho. Ne skuizit morse o klevet ho hirvoudou, o selaou ho c’hlemmou, o sec’hi ho daelou, ker karantezuz oc’h. C’houi a ro skoaz d’ann hini a zo disprizet gant ann dud, d’ann den paour a reer fae anezhan ; c’houi, o va Doue, a ro skoaz d’ezhan pa vez gourvezet war he wele e-kreiz he boaniou, hag ho taouarn eo a fich he wele d’ezhan, evit mac’h hello kaout didorr d’he boaniou. Ha goude, pa vez peur-c’hreat gant ann den he bez-labour er vuez-man, neuze war-dro ann abardaez, e roit d’ezhan ar peoc’h a bado da viken.\nAdtapet diwar « https://br.wikisource.org/w/index.php?title=Trede_levr_-_XLV&oldid=93733 »\nKemmoù diwezhañ degaset d'ar bajenn-mañ d'an 13 Her 2016, da 12:37.


Pelec'h emañ Bermuda.\nBermuda pe ar Bermudez, Bermuda dre vras e saozneg, met The Bermudas pe Somers Isles ent-ofisiel, a zo un tiriad tramor eus Breizh-Veur er Meurvor Atlantel an Norzh, er-maez da aodoù gevred ar Stadoù-Unanet. Hamilton eo ar gêr-benn.\nDizoloet e oa bet an enezeg gant ar merdeer spagnol Juan de Bermúdez er bloaz 1505, hag e anv eo a zo bet roet d'an tiriad. Daoust ma'z eo un enezeg ez eus un enezenn bennañ hepken (Main Island), hag un druilhad enezennoùigoù munut, pe neuze inizi tost-tost d'an Douar bras, evel St George's Island, St David's Island er biz, pe Ireland Island North hag Ireland Island South er gwalarn.\n↑ Geriadur brezhoneg An Here, 2001, p. 1428.\n↑ Roparz Hemon, Geriadur brezhoneg-galleg, galleg-brezhoneg, 1997, p.76a.\nAdtapet diwar « https://br.wikipedia.org/w/index.php?title=Bermuda&oldid=1743599 »\nTiriadoù Amerika an Norzh\nKemmoù diwezhañ degaset d'ar bajenn-mañ d'an 20 Meu 2017, da 00:10.


(Adkaset eus Tientsin)\nEtre 1895 ha 1900 e savas bro-Saoz, Frañs, Japan, Alamagn, Rusia, Aostria ha Belgia lec'hioù er vered e-barzh Tianjin. An dalc'h estrañjour a voe abeg un nebeut a drubuilhoù evel Tabut Iliz Tianjin(天津教案)er viz Even 1870. Iliz Wanghailou (H: 望海樓教堂 / E: 望海楼教堂) a voe tamallet da vezañ bet kaoz eus skrapadeg ha marv bugale sinat. D'ar 21 miz Even e aozas mistri-kêr Tianjin ur vanifestadeg a droas d'un taol-dispac'h. Un emgann a voe etre izili an iliz hag ar vanifestourien. An iliz ha ti ar c'hoñsul gall a voe peurdevet. Klemm a ra ar gouarnamant gall ouzh ar Qinged hag d'hemañ e voe ret paeañ un digoll.\nAdtapet diwar « https://br.wikipedia.org/w/index.php?title=Tianjin&oldid=1866326 »\nKemmoù diwezhañ degaset d'ar bajenn-mañ d'an 23 C'hwe 2020, da 00:07.


Degemer | E skeud ar bleuñv kerez\nEchu ma beaj\n26 Ebr 2013 Ober un evezhiadenn\nSetu me deuet en-dro da Vreizh. Echu eo ma beaj neuze met n’eo ket echu da vat ar blog-mañ! Klokaat a rin ar pennadoù gant liammoù ha skeudennoù, deuit en-dro neuze da sellet ha gouzout hiroc’h (ma fell deoc’h evel-just!). Marteze e skrivin pennadoù “tematikel” ivez. Ma fell deoc’h gouzout traoù resis goulennit diganin!\nTrugarez deoc’h ha ken ar c’hentañ tro!


Moger Berlin - Wikipedia\nMoger Berlin (alamaneg Berliner Mauer), anvet ivez « ar Voger» pe « Moger ar vezh », a oa ur voger a voe savet e-kreiz Berlin e-pad an noz etre an 12 hag an 13 a viz Eost 1961, diwar urzh gouarnamant Republik Demokratel Alamagn, rak fellout a rae da bennoù-bras DDR e paouezfe hec'h annezidi da dec'hout kuit war-du Alamagn ar C'hornôg). Gant ar Voger e oa troc'het Berlin e div lodenn : Berlin ar Reter ha Berlin ar C'hornôg. Chom a reas ar Voger war-sav betek an 9 a viz Du 1989. Ouzhpenn bezañ ur voger e oa ur c'hempennadur arme luziet ennañ div voger 3,6 metrad uhelder dezho, hentoù-ged, 302 virador, alarmoù, 14 000 gward, 600 ki hag orjal dreinek. Meur a annezad eus DDR a varvas pa glaskjont tremen ar Voger, rak e veze implijet o armoù gant ar soudared alaman ha rusian a ziwalle anezhi. Gant URSS o vont war wanaat ha dalc'hegezh Alamaned ar reter hag a aozas manifestadegoù e voe diskaret ar Voger d'an 9 a viz Du 1989. Da-heul e voe adunvanet Alamagn buan a-walc'h, ha diskaret ivez stadoù Bloc'had ar reter. Hiziv an deiz ne chom tost netra eus ar Voger, un nebeud tammoù a zo bet dalc'het e Berlin memestra. Meur a virdi a zo gouestlet dezhi. Un arouez eus ar Brezel yen eo bet ivez, hag implijet eo bet da zanvez meur a oberenn arzel (lennegezh, sinema, sonerezh).\n1 A-raok sevel ar Voger (1945-1961)\n1.1 Abegoù lakaat sevel ar Voger\n2 Sevel ar Voger\n3 An deizioù a-raok ma vefe diskaret ar Voger e 1989\n4.2 E saozneg\nA-raok sevel ar Voger (1945-1961)Aozañ\nGoude kodianidigezh Alamagn d'an 8 a viz Mae 1945 e voe rannet ar vro e peder zachenn aloubiñ, meret gant ar Soviediz, an Amerikaned, ar Vreizhveuriz hag ar C'hallaoued. Sed ar pezh a oa bet divizet da vare emglev kuzuliadeg Yalta. Er penn-kentañ e voe alboutet Berlin gant an Arme Ruz nemetken, ha goude-se voe rannet ivez e peder lodenn. Kornôg Berlin a voe aloubet gant ar Vreizhveuriz, an Amerikaned hag ar C'hallaoued. Met e diabarzh tachenn aloubiñ ar Soviediz e oant. En holl ec'h aloube ivez ar Soviediz 409 km², da lavaret eo 45,6 % eus Berlin. Lec'hiadur ha perzh Berlin a lakaas ar gêr da vezañ unan eus lec'hioù pouezusañ ar brezel yen, hag a grogas kerkent goude fin an Eil Brezel-bed.\nAbegoù lakaat sevel ar VogerAozañ\nAbaoe ma oa bet krouet DDR e 1949 e tec'he kuit hec'h annezidi war-du BRD, dreist-holl ar re a oa o chom e Berlin. Ma oa aes evezhiañ an harzoù war ar maez e oa kalz diaesoc'h evezhiañ an harzoù a oa e kreiz-kêr Berlin. Etre 1949 ha 1961 e tec'has kuit etre 2,6 ha 3,6 milion a dud eus DDR, dre dremen dre vBerlin. Ar pezh a dalveze kement hag ur c'holl bras a-fet labour, hag ar pezh a ziskoueze ivez ne oa ket entanet an dud gant ar renadur komunour. , . Betek miz Eost 1961 e oa aes a-walc'h d'an dud divroañ : trawalc'h e oa dezho tapout ar metro pe un tren da vont betek ar c'hornôg, evel ma rae kalz Berliniz bemdez pa rankent mont da labourat. E-pad pemzektez kentañ miz Eost 1961 e voe kalz kaozioù, hag ouzhpenn 47 000 annezad eus DDR a dec'has war-du BRD dre vBerlin. Implijet e veze ivez Berlin ar C'hornôg gant Tchekiz ha Poloniz evel un nor da vont war-du Europa ar C'hornôg. En DDR ez eo dreist-holl tud yaouank ha desket a dec'he kuit, ar pezh a oa ur gudenn vras evit a sell ouzh armerzh ar vro.\nBez e oa ivez 500 000 Berlinad hag a dreuze an harzoù bemdez : diouzh tu Berlin ar c'hornôg e labourent, met e Berlin ar reter, pe er bannlevioù, e oant o chom. Er reter e oa marc'had-matoc'h al lojañ. D'ar 4 a viz Eost 1961 e voe embannet un dekred ma ranke an dud-se bezañ enrollet evel labourerien an harzoù, ha ma rankent paeañ o feurm gant Deutsche Mark (moneiz BRD). A-raok ma vefe savet ar Voger e krogas poliserien DDR da evezhiañ pizh ar re a veze anvet floderien pe tec'hourien ar Republik, pa vezent e checkpointoù Berlin ar C'hornôg.\nEvel er broioù komunour all e voe diazezet armerzh DDR war ar steuñverezh. Sed ar pezh a c'houlenn pennoù-bras Moskov. Ar steuñv seizh vloaz-pad (1959-1965) a voe ur c'hwitadenn kerkent ha pa voe lakaet e pleustr. War dachenn ar greanterezh ne greskas ket ar produiñ, ha ne voe ket postet argant a-walc'h. Strollerezh an douaroù a lakaas ivez ar produiñ da zigreskiñ ha diouer a voued a voe. Kreskiñ a rzas ar goproù buanoc'h evit ar pezh a oa bet raktreset, abalamour d'an diouer a labourerien. Trafikerezh moneiz ha marc'hadourezh a veze ivez e Berlin, ar pezh a wanae armerzh DDR. E 1961 e oa war-nes DDR d'ober freuz-stal.\nWilliam Blum a lavar e oa daou abeg da sevel ar Voger : lakaat un termen da dec'hadeg an dud desket war-du ar c'hornôg ha stourm ouzh ar sponterezh a veze en DDR.\nSevel ar VogerAozañ\nChanter sevel ar Voger, 20 a viz Du 1961\nProgramm sevel ar Voger a voe miret kuzh gant gouarmanant DDR. Kregiñ a reas diouzh an noz etre an 12 hag an 13 a viz Eost 1961 : lakaet e voe roued-orjal hag orjal dreinek tro-dro da vBerlin ar C'hornôg. Diouzh an noz ivez e voe savet ar Voger gant mañsonerien, dindan evezh ha gwarez poliserien ha soudarded DDR, daoust d'ar pezh en doa embannet Walter Ulbricht d'ar 15 a viz Even 1961 e-pad un emvod-kelaouiñ aozet e Berlin ar Reterl.\nUr vaouez tremenet diouzh tu ar C'hornôg oc'h ober sin da vignoned dezhi chomet diouzh tu ar Reter, 1961\nEn atersadenn-se e klever Ulbricht o tistagañ ar ger "moger" evit ar wech kentañ, daou viz a-raok ma vefe savet.\nMa oueze ar Gevredid e oa raktreset "divizoù strizh" a-benn gronnañ Berlin ar C'hornôg, e voent souezhet memestra. O gwir da vont betek Berlin ar C'hornôg a voe doujet anezhañ, se dperak e tivizjont chom hep kas o soudarded. Izili BND (Servijoù kuzh BRD) o doa bet titouroù ivez e miz Gouere. Goude an emgav etre Ulbricht ha Nikita Khrouchtchev da-geñver kuzuliadeg broioù Feur-emglev Varsovia (3-5 a viz Eost 1961), e lenner e dielloù BND 9 a viz Eost :\n«Gant an titouroù hon eus e verzer e klask renadur Pankow kaout asant Moskova a-benn lakaat e pleustr ar raktres stakañ harzoù Berlin, ha terriñ monedonea ar metro hag an tramway etre Berlin ar Reter ha Berlin ar C'hornôg. (...) Dav eo gortoz ha gwelout ha gouest eo Ulbricht da lakaat degemer seurt traoù gant pennoù Moskov.»\nGoude kuzuliadeg broioù Feur-emglev Varsovia e voe embannet un diskleriadur ofisiel ma kinnigent\n«mont a-enep an troioù noazus da vroioù an tu sokialour a veze e harzoù Berlin ar C'hornôg, hag kas da benn un evezhiañ fizius hag ur c'hontrolliñ efedus.»\nD'an 11 a viz Eost 1961 e voe asantet an emglev gant pennoù Moskov gant dileuridi Kambr Pobl DDR ha roet hollc'halloud da guzul ar vinstred da gas an emglev da benn vat. D'an 12 a viz Eost e voe embannet un dekred gant kuzul ministred DDR ma klemment a-enep politikerezh tagus ha impalaerour broioù ar C'hornôg en he c'heñver. Lakaet e voe e pleustr ur c'hontrolliñ strizh eus an harzoù etre Berlin ar C'hornôg ha Berlin ar Reter. Divizet e voe ivez kas soudarded war an harzoù, ha stankañ an hentoù.\nE-pad an noz etre an 12 hag an 13 a viz Eost 1961 e voe stanket an holl straedoù hag an holl hentoù-houarn a gase da vBerlin ar C'hornôg gant 14 500 soudard eus DDR. Sikouret e voent gant soudarded an Arme Ruz. An holl dransportoù etre Berlin ar C'hornôg ha Berlin ar Reter a chomas a-sav. Erich Honecker, hag a oa sekretour ar c'huzul kreiz evit a selle ouzh ar surentez a reas war-dro raktresañ ha sevel ar Voger e anv SED. Hervezañ e oa ar Voger « ur voger wareziñ enepfaskour». Er memes deiz ec'h embannas pennoù broioù Feur-emglev Varsovia ur gemennadenn ma savent a-du gant stankaén an harzoù etre div lodenn Berlin. Betek miz Gwengolo 1961 e c'hallas an dud treuziñ an harzoù : 85 soudard ha 216 sivil (diwar 400 anezho a glaskas) a zeuas a-benn da dec'hout war-du ar C'hornôg.\nDa gentañ e voe lakaet orjal dreinek tro-dro da vBerlin ar C'hornôg. Ar pavezioù a oa er straedoù (er C'hornôg koulz hag er Reter) a voe troet evit ma chomfe a-sav monedonea ar c'hirri. Er sizhunvezhioù da-heul e voe savet ar voger betoñs, ha staliadurioù surentez liesseurt. Dont a reas neuze Berlin ar C'hornôg da vezañ ur seurt enezenn e-kreiz DDR.\nAn deizioù a-raok ma vefe diskaret ar Voger e 1989Aozañ\n7 a viz Here : lid 40vet deiz-ha-bloaz DDR ha manifestadegoù a-enep. E Berlin ar Reter e c'houlennas ar vanifesterien bezañ sikouret gant Mikhail Gorbachev : « Gorbi, Gorbi, hilf uns » (« Gorbi, Gorbi, sikour ac'hanomp »). E Potsdam hag e Karl-Marx-Stadt (Chemnitz hiziv an deiz) e savas bec'h etre ar vanifesterien hag ar boliserien.\n16 a viz Here : evit ar wech kentañ e voe graet anv eus manifestadegoù war chadennoù skinwel DDR.\n18 a viz Here : Erich Honecker, hag eñ e penn DDR, a roas e zilez abalamour da gudennoù yec'hed. Egon Krenz eo a gemeras e blas, hag ec'h implij ar ger Wende (cheñchamant) evit ar wech kentañ.\n21 a viz Here : manifestadegoù e DDR a-bezh, ha bec'h etre ar vanifesterien hag ar boliserien.\n24 a viz Here : kadarnaet e voe Egon Krenz en e bost e penn ar stad gant dileuridi ar parlamant. Kerkent e vanifestas an dud da ziskouez ne savent ket a-du gant Krenz, ha ne savent ket a-du ivez gant ar strolladoù politikel kozh evel CDU DDR, DBD (strollad ar beizanted), DPD (frankizour) peogwir e kenlabourent gant SED.\n27 a viz Here : dieubet an 2000 den bac'het peogwir o doa klasket tec'hout kuit.\n29 a viz Here : pennoù ar polis en em zigarezas evit ar bec'h bet e-pad ar manifestadegoù. Er skinwel ez voe embannet e vo rentet kont eus an darvoudoù en un doare reizh.\n31 a viz Here : Margot Honecker, ha hi gwreg Erich Honecker, a roas he dilez eus he fost a Vinistrez an deskadurezh.\n4 a viz Du : 300 den an eurvezh a guitaas DDR dre Hungaria ha Tchekoslovakia. En DDR e voe ur milion a vanifesterien, an hanter anezho e Berlin ar Reter.\n6 a viz Du : lid 72vet deiz-ha-bloaz an dispac'h e Rusia. Arzourien zo a c'houlennas gant an dud mont da vanifestiñ niverus.\n8 a viz Du : holl bennoù bras SED a roas o dilez. Ar c'henstrollad politikel Neues Forum a voe anavezet evel strollad politikel nevez.\n9 a viz Du : Günter Schabowski, hag eñ ezel eus Politburo, a embannas e-pad un emvod-kelaouiñ e c'halle holl geodedourien DDR kuitaat ar vro. Kerkent ez eas kalz Berliniz war-du ar checkpointoù. Beuzet e voe gwarded an harzoù hag e krogas an dud da doullañ ar Voger.\nAr Voger e 1986, livet eo diouzh tu ar c'hornôg\nTamm eus ar Voger e Berlin, 2004\nMont-tre an tiriad amerikan, Glienicker Brücke, 1985\nTiriadoù aloubiñ Berlin, tres ar Voger hag al lec'hioù tremen (checkpoints) e 1989\nPlakenn war al leur e kreiz-kêr Berlin, da ziskouez pelec'h e oa ar Voger\nTammoù eus ar Voger war ziskouez e kreiz-kêr Berlin, e-kichen Potsdamer Platz\nThomas Scholze, Falk Blask, Halt! Grenzgebiet! — Leben im Schatten der Mauer, Berlin, 1992 (ISBN 3861630303).\nThomas Flemming, Hagen Koch, Die Berliner Mauer - Geschichte eines politischen Bauwerks, Bebra Verlag, 2001 (ISBN 3-930863-88-X).\nHans-Herman Hertle, Konrad H. Jarausch et Christoph Kleßmann, Mauerbau und Mauerfall, Links, Berlin, 2002 (ISBN 3861532646).\nPeter Feist, Die Berliner Mauer. 4. Auflage. Kai Homilius Verlag, Berlin, 2004 (Der historische Ort, Nr. 38)(ISBN 3-931121-37-2)\nJoachim Mitdank, Berlin zwischen Ost und West. Erinnerungen eines Diplomaten, Kai Homilius Verlag, Berlin, 2004 (Édition Zeitgeschichte - Band 14) (ISBN 3-89706-880-X)\nAxel Klausmeier, Leo Schmidt, Mauerreste - Mauerspuren, Westkreuz-Verlag, Berlin/Bonn, 2004 (ISBN 3929592509).\nDurs Grünbein, Robert Menasse, Emine Sevgi Özdamar, Thomas Rosenlöcher, Kathrin Schmidt, Uwe Tellkamp, Die Nacht, in der die Mauer fielSuhrkamp, 2009\n↑ 2,0 2,1 2,2 ha2,3 http://www.herodote.net/dossiers/synthese.php?ID=64\n↑ André Fontaine in Histoire de la guerre froide, levrenn 2, p. 348 : « près de 3 millions » ; war al lec'hienn Berlin.de e lenner : 'entre 1945 et 1961, près de 3,6 millions d’Allemands quittèrent la zone d’occupation soviétique et Berlin-Est. Jean-François Soulet : « Aussi, de 1950 à 1961, 2 609 321 personnes avaient quitté la RDA pour se réfugier en RFA » in \n↑ Jean-François Soulet, La "question allemande" et la désintégration de l'empire soviétique est-européen, les Cahiers d'histoire immédiate, niv.15, p. 259-274\n↑ Atersadenn kaset gant Annamarie Doherr, a laboure e Berlin evit Frankfurter Rundschau, 15 a viz Even 1961. Da selaou war Chronik der Mauer\n↑ Dekred Alamagn ar Reter a-zivout Berlin (12 a viz Eost 1961)\n↑ Diskleriadur broioù Feurm-emglev Varsovia (13 a viz Eost 1961)\nMurdeBerlin.fr Keleier diwar-benn ar Voger\nTeuliad war http://www.berlin.de/\ntres ar Voger e kreiz-kêr Berlin\nExperten Forum DDR Grenze\nTestennoù war istor Moger Berlin, levraoueg enlinenn European NAvigator\nTeuliad war - Touteleurope.fr\nar Voger e 3 ment - dw-world.de\nLe Mur de Berlin, dielloù Télévision suisse romande\nLemMur de Berlin, dielloù INA\nAdtapet diwar « https://br.wikipedia.org/w/index.php?title=Moger_Berlin&oldid=1836261 »\nDernière modification le 17 Mae 2019, à 08:17\nKemmoù diwezhañ degaset d'ar bajenn-mañ d'an 17 Mae 2019, da 08:17.


Pajenn:Imitation ar Verc’hes Vari.djvu/67 - Wikimammenn\nPajenn:Imitation ar Verc’hes Vari.djvu/67\nlevr i. chab. v.\ntromplet dre ar fals plijadurezou, a seblant credi ne qet great ar yaouanqis evit servicha Doue, ha penaos ne qet avantachus na necesser d’an den en em soumetti azalec an oad-se da zouguen ar beac’h eus a servich Doue.\nQement-se a so un errol ar vrassa. Penaus e fell deoc’h beza tretet, e me ar roue Alexandr d’ar roue Porus, e brisonier ? Evel eur roue, e me Borus.\nEne fidel, grit da Zoue ar memes qestion. Petra a responto ? Respont a rayo : Adori a reot an Autrou ho Toue, en ebqen a servichot.\nAr ræson hac ar feis a zesq deomp e rencomp treti Doue e Doue. Mæs an hini ne gonsacr qet da Zoue e vloavessiou qenta, ne drêt qet Doue e Doue.\nLivirit din, a ne qet ober injur da Zoue a ra an hini ne offr dezan nemet eur restat miserabl bennac a eur vues criminel, passeet en debauch hac el libertinach ?\nRet eo lêsel yaouanqis da basseal, a lavar lod ; pa vesin-me cos, m’en em rоуо da Zoue.\nEneou christen, petra livirit ? Petra ? Ar yaouanqis gant e ners hac e yec’het ne dle qet beza passeet e servich an Doue digant pehini er recevomp ? Eur mab, eur verc’h ne dleont servicha ho zad nemet pa vezint deut da veza cos ! Qement-se a so diræson.\nHa neuse, piou a assur deoc’h e chomot da goza var au douar ? Ha ne varv qet bemdes a\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/67&oldid=109200 »\nKemmoù diwezhañ degaset d'ar bajenn-mañ d'an 23 Her 2017, da 21:37.


Jakez - Wikipedia\n(Adkaset eus Jaketa)\nJakez zo un anv-badez brezhonek , deuet eus ar Bibl, diwar anv daou eus an Daouzek Abostol. Un adstumm d'an anv Jakob eo, a orin hebreek.\n1 Ster hag orin an anv\n2 Stummoù brezhonek all\n3 Stummoù er yezhoù all\n5 Anvioù lec'hioù\n6 Traoù all\nSter hag orin an anvAozañ\nEvel Jakob e teu Jakez eus an hebraeg. Hep mar e teufe an anv hebraek "Ya'aqob" eus "Ya' Aqobel" a dalveze "Gwarezet gant Doue" moarvat er yezhoù mezopotamek. En Testamant Kozh e lenner div zisplegadenn eus anv Jakob a denn kentoc'h d'ar c'hoarioù-gerioù pe d'un displegadenn boblek eus e ster. Da gentañ e tispleger e anv gant ar ger hebraek "aqeb" a dalveze seul an troad : ganet e vije bet Jacob, peg dre un dorn e seul e vreur Esau. En un arroudenn all eus an destenn-se e tostaer e anv ouzh ar verb 'aqab, distroadañ, un damveneg eus ar skudellad fer a dalvezas da Jakob evit kemer e henanded digant Esau.\nEr Bibl e teuas da vezañ IACOBOS e gresianeg. Latinekaet eo bet e Jacobus goude. Meur a anv zo deveret diouzh an anv latin e yezhoù disheñvel (Gwelet izeloc'h).\nBrudet eo bet an anv-se gant an ozhac’h-meur Jakob ha gant an holl sent kristen anvet Jakez.\nStummoù brezhonek allAozañ\nJalm pe Chalm a gaver ivez evel anv-tiegezh. Jakig a gaver evel stumm bihanaat, e-kichen Jakezig. Jakou, evel er ganouenn Marijanig Lagadbran. Yagu pe Yegu pe c'hoazh Ugu evel en anv-lec'h ar Roc'h Ugu e Bro-Dreger. Jakeza ha Jaketa evit ar merc'hed, hag ivez Jakelina, diwar ar stumm gallek.\nEil anv-badez : kavet e vez ivez an anv evel eil anv-badez, dreist-holl Yann-Jakez, Per-Jakez.\nRal e seblant bezañ evel anv-badez gwir, peuvuiañ ne vez nemet troidigezh an anv galleg Jacques, evel gant ar skrivagnerien Jakez Riou pe Jakez Kerrien, pe gant sonerien e Breizh.\nStummoù er yezhoù allAozañ\nAlamaneg : Jakob\nArabeg : Yacoub\nDaneg : Jakob ha Jacob\nFinneg : Jaakob\nGalleg : Jacques, Jacob, ha berranvioù deveret.\nHebraeg : Yakov\nHungareg : Jakab\nItalianeg : Giacobbe ha Giacomo\nKastilhaneg : Jacobo, Jaime, Diego ha Iago (alese Sant Iago, ha dre vesk Santiago).\nKatalaneg : Jaume\nKorseg : Giacumu.\nNederlandeg : Jacob, Jakob, Jaap, Kobus, Jaak, Koos\nOkitaneg : Jacme ha Jaume\nPoloneg : Jakub ha Kuba, ha Kubuś\nPortugaleg : Jacó, Jaime, Diogo, Iago ha Tiago, evel e kastilhaneg.\nRusianeg : Яков (Yakov)\nSaozneg : Jacob, James, Jake, Jack\nJakez, mab Zebedea, pe Jakez an Henañ, unan eus an ebestel\nJakez, mab Alfae, unan eus an ebestel.\nJakez, eskob Jeruzalem, lesanvet "Jakez ar Yaouankañ", anvet "kenderv" pe "breur" Jezuz, ha penn-rener doujet Iliz-vamm Jeruzalem. Gwelet gant Tadoù an Iliz evel aozer Lizher Sant Jakez\nJakez Voragine, arc’heskob Genova, skrivagner al levr anvet Ar vojenn alaouret.\nJakez Amboise (den a relijion)\nJakez Iañ, anv tri roue\nJakez II, anv tri roue,\nJakez III (pajenn disheñvelout)\nJakez IV, roue Bro-Skos\nJakez V, roue Bro-Skos\nJakez VI, roue Bro-Skos pe Jakez, roue Iañ Bro-Saoz\nJakez VII, roue Bro-Skos pe Jakez II, roue Bro-Saoz\nJakez Karter, merdeer\nJakez Konan, skrivagner\nJakez Riou, skrivagner\nJakez Kerrien, skrivagner\nPer-Jakez Heliaz, skrivagner, hag e lesanv Jakez Kroc'hen\nJakez Bernard, produer\nMeur a Sant-Jakez zo e Breizh.\nSant-Jakez an Turki a vez graet eus kêr Santiago de Compostela er c'hanaouennoù hengounel\nKregin Sant Jakez\nMa breur Jakez, pe Breurig Jakez, kanaouenn bugale\n"Jakez en deus lavaret" : c'hoari bugale dreist-holl. Unan eus ar c'hoarierien a ro kemennoù d'ar re all. Pa grog e urzhioù gant "Jakez en deus lavaret" e tle ar c'hoarierien all ober diouzh en deus goulennet, mod all e rankont chom hep ober pe ez int koll.\n↑ E. RENAN, "Les noms théophores apocopés dans les anciennes langues sémitiques", Revue des Études Juives X, 1882, p.162, meneget e : CYRIL ASLANOV "Entre théonymie et anthroponymie : l'onomastique divine et humaine, indice de la confusion entre transcendance et immanence\n↑ Geneliezh 25, 26.\n↑ Geneliezh 27, 36.\n↑ An Testamant Nevez - eil lodenn, gant Kenvreuriez ar Brezoneg, 1988, p. 164.\n↑ Troidigezh an Testamant Nevez dindan renerezh Maodez Glanndour, Al Liamm, 1971, p 532\nAdtapet diwar « https://br.wikipedia.org/w/index.php?title=Jakez&oldid=1894669 »\nDernière modification le 11 C'hwe 2021, à 09:20\nKemmoù diwezhañ degaset d'ar bajenn-mañ d'an 11 C'hwe 2021, da 09:20.


Ar Restitution - Wikimammenn\nL. Prud’homme, 1817 (p. 161-162)\n◄ An Usuilleres Ar Restitution An Aluson ►\n« Mar oc’h-eus, eme ar sant, mado drouc-acquisitet, peini a so ur c’hrim, ma n’en rentet quet ha c’hui o c’hallout en ober, o pinigen a so faus hac inutil ; ar pec’het n’en deo quet effacet ma n’en deo quet reparet an domaich ; a nez ar restitution n’en deus quet a silvidiguez. » Lequeet evez eta rac domagi e nessàn en e vado, e vuez, e bersonaich, e reputation. Un abrege dister evel hemàn, na ell quet fournissàn an explication eus ar façon da bratica al lezen rigourus eus ar restitution en cals a boencho. Goulennet avis, ha gravet doun en o calon penaus n’en deus quet a silvidiguez evit an hini e so coupabl o vezan quemeret, domaget pe viret injustamant tra e nessàn, nemet repari ha restitui a rafe evel ша zeo dleet hervez an Aviel.\nAdtapet diwar « https://br.wikisource.org/w/index.php?title=Ar_Restitution&oldid=118071 »


Pierre Marzin ha dispac’h en elektronegezh e Breizh | Becedia\nPierre Marzin ha dispac’h en elektronegezh e Breizh\nAozer : Jean-Jacques Monnier / C’hwevrer 2017\nSouezhusat tra, e maezioù tro Lannuon an hini e c’hoarvezas brasañ dispac’hoù ekonomik ar bloavezhioù 1950-1970. Roudoù don zo chomet diwar neuze e istor Bro-Dreger hag e hini Breizh eus obererezh Pierre Marzin, kargad uhel ar Post hag ar Pellgehentiñ. Ur bazenn veur eus an digreizennañ eo bet an darvoud-se, koulz evit a sell ouzh greanterezh ar pellgehentiñ hag evit terkerezh an tiriadoù.\nAtiz Pierre Marzin\nE Perroz-Gireg e voe staliet ar c’hentañ « Kreizenn bellgomz peur-emgefre war ar maez » (SRCT) e 1950. E Trebeurden hag e Lannuon e voe graet kement all prestik war-lerc’h. e Lannuon ivez e voe staliet ar c’hentañ « Kreizenn bellgomz peur-elektronek » e 1954.\nKement-mañ a voe graet diwar atiz Pierre Marzin (1905-1994), Breizhad ha kargad uhel anezhañ, mab ur mikinikour labour-douar eus Lannuon. Bet e oa Pierre Marzin er skol boliteknik, diplomet gant Skol-uhel ar pellgehentiñ, ha bet rener ar c’hlaskerezh hag an amprou teknik er PTT er bloavezhioù 1930.\nE 1954 e teuas Pierre Marzin da vezañ rener Kreizenn vroadel ar studioù war ar pellgehentiñ (CNET). E 1955 en em stalias e Trebeurden un embregerezh hag a farde baloñsoù-sontañ evit ar veteorologiezh. Produiñ a rae dafar plastik ha pezhioù mekanik spis evit an elektronegezh. Evel-se e voe roet e lañs da greanterezh an elektronegezh e Breizh.\nE 1955, diwar goulenn gouarnamant Edgar Faure, e voe savet un danevell resis war an ensavadurioù publik tro-dro Pariz a c’hellfe bezañ digreizennet. War-bouez ar PTT / PPP (Post, Pellskrid ha Pellgomz) ne roas ensavadur ebet e asant d’ar raktres-se. E miz Du 1956 e voe kinniget, en un danevell war digreizennañ ar velestradurezh, distankañ meur a servij-Stad. Krenn-ha-krak avat e tisklêrias al lod brasañ eus pennoù bras ar servijoù e ranke ar re-se chom e Pariz pe tro-war-dro. « Ur c’hargad uhel hag unan nemetken en deus respontet dre gaer : Pierre Marzin, rener ar c’h/CNET an hini eo » a zisklêrias René Pleven, prezidant ar C’homite studiañ ha kenurzhiañ interestoù Breizh (CELIB), prezidant kuzul Aodoù-an-Hanternoz, bet kadoriad Kuzul ar vinistred, ha ministr e-unan meur a wech.\nHa Pierre Marzin ha sankañ anezhi : « A-vat emañ bro Lanuon gant ar raktres-mañ » ; ken brav ken e savas brud eus ar chanter kentañ dizale : ul labourva 500 klasker ennañ. Ha kaeroc’h oa : dont a reas aerborzh Servel, sko ouzh an dachenn ma oad e sell da staliañ ar ch/CNET, da vezañ arguzenn veur ar raktres-se dre ma vije aezet kas ha degas koulz tud ha dafar drezañ. Evit paotr Bro Dreger ne oa douetañs ebet da gaout : « Dont a raio an uzinioù da heul ».\nEn em strollañ a reas ar c’homunioù a selle ar raktres-se dioute evit aozañ an tachennoù a oa da vezañ gouestlet d’ar c’hlaskerezh ha d’ar greanterezh. D’an 8 a viz Gwengolo e teuas ar prezidant de Gaulle da weladenniñ chanter ar greizenn glaskerezh ha disklêriañ a reas : « Emaon o paouez gwelout diazezoù ar c’h/CNET a zo pe a vo evitoc’h, a-dra-sur, unan eus ar c’haerañ traoù zo er bed hag a zo vont da cheñch doare ho kêr hag ho korn-bro. Ho poazioù kozh avat a virfet eveljust. ». Ha hennezh da glozañ e gaoz evel-henn : « Ezhomm he deus Breizh mont war-raok ha sikour anezhi a gle Bro-Frañs ober. »\nE 1961 e voe achuet ar savadur kentañ. Un nebeud mizioù goude-se e voe divizet gant an embregerezhioù prevez staliañ an uzinioù kentañ : SLE-Citerel, LMT-Thomson, LTT hag all. E 1974 e teuas SLE da vezañ CIT-Alcatel a broduas an eskemmerez-pellgomz E10 a oa bet ijinet he diazezoù gant ar c’h/CNET. O kenstagañ ar c’hlaskerezh hag ar broduksion e tegemeras Lannuon unanennoù produiñ (linennoù pellgomz, funioù, dafar pellgehentiñ) ken stank ha liesseurt war un dro ken e teuas da vezañ pennkêr an elektronegezh hag ar pellgehentiñ e Breizh, gante 5 000 post labour war-eeun war un dachenn 8 km d’ar muiañ en-dro d’ar c’h/CNET ha d’an aerborzh.\nAr bloavezh-se e reas o soñj kêr vihan an isprefeti hag ar beder c’homun sko outi kendeuziñ, kement ha frankaat tachenn hag arc’hant ar gomun nevez. A-drugarez d’an diviz a oa bet kemeret e fin ar IVre republik, bet lakaet e pleustr gant ar Vvet, en em stalias neuze e Pleuveur-Bodoù Kreizenn deknik an Egor hag he radom – ur raktres amerikan anezhañ ! – ha delezioù all d’e heul da gas-degas koulz ar son hag ar skeudennoù eus an eil kevandir d’egile.\nE 1963 e voe lidet digoradur ofisiel kentañ labourva ar c’h/CNET e Lannuon, asambles gant labourvaoù kentañ ar Société lannionnaise d’électronique (strollad CGE). E 1966 en em stalias ar CMS, Kreizenn Veteorologiezh an Egor. Ha burevioù da heul (stummadur an implijidi, mererezh leveoù ar PTT…) pazennoù kentañ digreizennañ ar servijoù. E korf 6 vloaz e tapas poblañs kanton Lannuon 3 000 annezad ouzhpenn.\nDeroù an nivereliñ\nE keit-se e talc’he ar c’h/CNET da vont war-raok gant hent ar pellgomzerezh niverel : staliet e voe ar c’hentañ kreizenn bellgomz niverel e Perroz-Gireg e 1970, astennet e 1972 da Vro-Dreger ha Goueloù en o fezh… kentañ tiriad er bed bet niverelet e bellgomzerezh, a-drugarez d’ar c’henlabour etre an ensavadur publik hag ur rann eus ar CGE (a zeuio da vezañ Alcatel diwezhatoc’h).\nDiwar ar berzh-se e teuas Roazhon da vezañ unan eus lec’hioù meur ar c’hlaskerezh tra ma voe digoret Skol-uhel ar Pellgehentiñ e Brest. Hag a-benn ar fin, harpet an eil re ouzh ar re all, strivoù Pierre Marzin, deuet da vezañ rener meur ar pellgehentiñ e fin ar bloavezh 1967, ha reoù ar Célib a roas lañs d’ar steuñv evit ar pellgomz e Breizh e 1969, ken brav ken e voe adtapet he dilañs gant Breizh e korf pemp bloaz.\nStoll Stephanie, Radôme. Des hommes à l'écoute du monde, Rennes, Lannion, éd. Apogée/Cité des télécoms, 2012, 96 p.\nMonnier Jean-Jacques, Coativy Yves, Le Trégor, Quimper, éd. Palantines, 2006\nParc ar Radôme, dudi ha dizolo\nKeoded ar pellgehentiñ\nAUTEUR : Jean-Jacques Monnier\nUn doktorelezh stad a zo bet tapet gant Jean-Jacques Monnier (tezenn war emzalc’h politikel ar Vretoned). Kelenner war an istor hag ar geografiezh e lise ha da-heul e Ensavadur skol-veur a deknologiezh (EST) Lannuon eo bet. Kazetenner ha renner ar gazetenn Le Peuple breton-Pobl Vreizh etre 1984 ha 1992. Skrivet en deus ur puilh a bennadoù ha levrioù war istor Breizh o klask ledañ deskamant (prezegennoù, diel-filmoù, CD, DVD).\nLe général de Gaulle à Pleumeur-Bodou\nLa cité des télécommunications à Pleumeur Bodou


Buhez ar Zent. pages 318, 319, 320. Encyclopédie Marikavel.\npages 318, 319, 320\nTregontvet devez a viz Ebrel\nSantez Katel a Zienn\nGwerc'hez Trede-Urz sant Dominik (1347-1380)\n« Alleluia, alleluia ! Katel a lufr muioc'h evit ar stered holl a-unan, hag he gloar a gresko da viken hini ar gwerc'hezed. alleluia ! »\nBezan e oa gwechall, en Sienn, kêr galonen an Toskan, eun tiegez kaer, pemp krouadur warn-ugent enni; an tad, Giacomo di Benincasa, liver dre e vicher, hag ar vamm, Lapa, skouer ar gwrage kristen, a zave o bugale en doujanz Doue.\nUnan eus ar merc'hed yaouankan, Katel, dre zantelez dispar he bue, a vrudas dre holl he hano hag he bro. Karet a rê sioulder ar mêziou, kan al lapoused, gened ar bleuniou, trouz an avel.\nEne an treo a zouge he hini warzu Doue.\nDa bemp bla, Katel a ouie an Ave Maria, ha dalc'h-mat e veze o lavaret ar bedennig-ze, pe er gêr pe en iliz.\nDastum a rê endro d'ezi ar vugale-all eus he oad hag e lake aneze da bedi ha da yun evelti. Da seiz vla, en harz treid skeuden an Itron-Varia, e reas le da chom hep kaout pried-all ebet war an douar nemet Hon Zalver Jezuz-Krist, hag adalek neuze e valeas, a gammejou bras, war hent ar zantelez. Da ugent vla, e oa deut ha ne veve nemet diwar bara, dour ha louzeier kri. War he c'horf e veze bepred eur gouriz reun, hag en em skourjezan a rê allïes betek ar gwad. Deut oa ha ne oa netra anezi nemet kroc'hen hag eskern. He c'horf, laket er stumm-ze, ne oa mui goest da viret outi da welet ha da vriata he fried muian-karet, Hon Zalver Jezuz-Krist.\nGoulenn a reas bezan digemeret en Trede-Urz sant Dominik, ha gwiskân a reas dilhad an Urz-ze, ar zaë wenn, skeuden ar c'hlanded, hag ar vantel du, skeuden an humilite. An diaoul, koulskoude, a glaskas he stlejan en fank ar pec'hed; lakat a reas diraki, epad meur a zevez, skeudennou divalo; ar zantez a zizroë raktal he fenn, a bede a greiz he c'halon hag a anzave ouz Doue sempladurez ha paourente he ene : an toueller a dec'has hag Hon Zalver a 'n em ziskouezas d'ezi, stag ouz ar groaz.\n- Pelec'h, eme Gatel, e oac'h, Otrou, epad ma oa sôtret ma spered gant ar skeudennou divalo-ze ?\n- 'N ez kalon, ma rnerc'h, a lavaras Jezuz, hag e oa eun dudi evidon gwelet pegen start e talc'hes d'in epad ar stourmad-ze.\nSeul-vui oa arru mat gant Doue ha seul-vui oa kasaet gant an drouk-spered. Eun devez, hag eleiz a dud a oa war al lec'h, e oe stlapet en eun tan bras. Mes n'he devoe droug ebet. Ar re a oa eno a chome sebezet : « Oh ! emezi, n'eo ket ar boan d'ac'h ober van. Al loen fall eo a zo o c'hoari e benn ! » He dudi oa tostât ouz tol ar zakramant, ha bemde e kommunie. Testou o deus anzavet bezan gwelet an hosti sakr o tec'hel eus adre bizied ar beleg hag o nijal, anezi he-unan, war muzellou Katel daoulinet ouz an dôl zantel.\nHe flijadur oa ober aluzen, klask ar beorien inezus ha kas d'eze, dre guz, ar pez a c'helle o zikour en o ezommou. Hi, ha ne oa bet biskoaz en skol ebet, p'en em lakas da gelenn he c'henvroïz, war ali ar Spered-Santel, a lakas an hollmantret, ken uhel oa he gouiziegez. Eviti, hent ar zantelez oa karet Doue ha gouzanv abalamour d'ezan.\nA bep tu e teued d'he selaou. En Sienn e oa trouz etre ar familhou brasan; Katel o lakas d'en em glevet ha d'en em garet. Ar pez a rê he zristidigez oa gwelet an nebeut a emgleo a oa neuze war an douar : ar rouanteleziou ne rent nemet en em heskinat hag ar boblou en em zispenn.\nDa varo Beneat XI, ar gardinaled, en em dastumet en Perouz, a zavas war Grador sant Per Bertrand de Got, arc'heskob Bourdel, a gemeras an hano a Glemant V. Kurunet e oe en Lyon, d'ar 14 a viz du 1305. Yan II, duk Breiz, hag a oa krog en penn marc'h ar pab neve d'ober tro kêr, goude lidou ar gurunedigez, a oe flastret dindan eur voger a gouezas gant ar bec'h tud a oa warni, hag a varvas daou zevez goude; ar pab a oe diskaret diwar e aneval. Skeuden drist eus ar gaou a reas ive ouz galloud an lliz ar pabed a bellaas o c'hêr diouz be sant Per. Pemp dustu (1), dre ma kavent e oa re a drouz en Rom, a vevas eu Avignon. Koulskoude, kêriz Rom a glemme. Katel a deuas a benn da lakat Gregor XI (1370-1378) da zizrei da gêr goz ar pabed. Pôtred Floranz a glaskas miret outan; 10.000 Breizad a deuas prim a benn aneze. Gregor o fardonas, hag er bla 1377 e oa digemeret gant ar Romaned en kreiz al levenez hag ar bleuniou.\nUrban VI, au hini a azezas war Gador sant Per war-lerc'h Gregor XI, a c'halvas Katel davetan hag a c'houlennas meur a wech he ali. Arôk mervel, he devoe an dristidigez da welet lliz Jezuz-Krist rannet en diou gostezen : darn a anaveze evit pab Urban VI; darn-all, ha ne gavent ket Urban diouz o giz, o devoa hanvet eun all, Klemant VII. An diou gostezen-ze a dlee padout nao bla ha tregont.\nMa en dije Urban VI heuilhet prim awalc'h an aliou mat roët d'ezan gant Katel, n'eo ket lavaret e vije bet padet an dizunvaniez keit ha ma padas.\n« Oh ! ma Doue, a lavare alïes ar verc'h santel, bruzunet ma eskern, mar karet, mes selaouet ar pedennou a gasan warzu ennoc'h evit ho Vikel ! »\nMervel a reas da dri bla ha tregont, d'an 29 a viz ebrel 1380. Pi II he lakas war roll ar zent, eur bla ha pevar-ugent hepken goude he maro (1461). Pi IX, d'an 13 a viz ebrel 1860, he hanvas da eil patronez Rom.\nDizro ar Pab\nSant Per, dibabet evit bezan penn an lliz gant Hon Zalver Jezuz-Krist. a deuas da chom da Rom (42) hag a varvas eno (67). Eskibien Rom eta, hag i hepken. a zalc'h plas sant Per hag a vir e c'halloud.\nAr pab eo eskob Rom, hag en amezeriou trist m'en deus bet renket tec'hel ac'hanz, e c'helle lavaret gant gwirione : «Rom n'eman mui en Rom : Rom a zo en he fez elec'h m'emon o chom. »\nAr pab a zo e gêr en Rom; eno eo den an holl, dre n'eman dindan den ebet; eno, ar gristenien, n'eus forz eus pe vro e teuont, a 'n em gav holl er gêr, pa vezont en e di; er-mêz eus a Rom, ar pab en deus doare da vezan den ar bobl a ro digemer d'ezan, hag e koll evelse eus e c'halloud.\n(1) Klemant V (1305-1314=; Yan XXII (1316-1334); Beneat XII (1334-1342); Klemant VI (1342-1352) ; Innosant VI (1332-1862).


(Adkaset eus Orange Agent)\nAgent Orange, "Kontammer Orañjez", zo lesanv ul louzoù-lazhgeot bet implijet gant lu Stadoù-Unanet Amerika e-kerzh Brezel Viêt Nam dreist-holl etre 1961 ha 1971.\nDiliv eo an Agent Orange e gwirionez, nemet ur vandenn orañjez a veze lakaet war an endalc'herioù.\nUr viñsaskell Huey o stlepel kontammer orañjez a-us d'ar Vietnam\nDre nijerezioù, dre viñsaskelloù mod Huey pe c'hoazh dre bigi ha kirri-samm e veze stlapet war janglenn Viêt Nam evit drastañ goudor naturel ar Viet Cong.\nOuzhpenn da vezañ un arm brezel ez eo ivez un arm spont euzhus hag a zegas kudennoù yec'hed a bep seurt, krignoù-bev en o zouez, d'an dud taget gantañ ; gwashoc'h c'hoazh, degas a ra kudennoù yec'hed war meur a remziadoù. Hiziv an deiz c'hoazh e c'houzañv poblañs Viêt Nam diwar ar c'hontammer Orañjez.\nAr c'hontammer Orañjez ha brezel VietnamAozañ\nSoudarded lu Amerika o stlepel ar c'hontammer Orañjez adal ur vag e Viêt Nam\nAdal 1959, pa oa Dwight David Eisenhower prezidant ar Stadoù-Unanet, e voe krog taolioù aesa ar c'hontammer Orañjez e Viêt Nam.\nD'an 10 a viz Eost 1961 e krogas da vat implij ar c'hontammer Orañjez evel arm gant ur stlapadenn a-us proviñs Kontum e-kreiz Viêt Nam. Dindan an anv "Oberiadur brezel Ranch Hand" e voe kaset ar stlapadegoù da benn ; "Operation Trail Dust" e voe anv meur ar stlapadegoù kimiek. Er bloavezh 1961 e krogas an oberiadur ; dindan urzh ar prezidant John F. Kennedy e 1965 e voe ar mare ma voe ar muiañ a gontammer dishalet a-us ar janglenn, ar c'hoadeier ha parkeier Viêt Nam.\nDisorc'hoù implij ar c'hontammer OrañjezAozañ\nKelennerez Viêtnamat ha bugale skoet gant ar c'hontammer Orañjez\nGouarnamant Viêt Nam a vrasjed ez eus bet 400 000 gouzañvad marvet ha 500 000 bugel ganet gant kudennoù bras dre ampoezonadur an arm kimiek. Hiziv an deiz c'hoazh e vez bugale hag a zo ampechet pa vezont ganet e Viêt Nam, p'o deus distummadurioù korfel pe kudennoù spered ; lod all a varv a-raok bout ganet pe a zo ken distummet pa vezont ganet ma ne zeuont ket a-benn da vevañ.\n↑ (en) Paul A. Jones, Word Drops, Elliott & Thompson, 2015, p. 50. (ISBN 978-1-78396-153-5)\nAdtapet diwar « https://br.wikipedia.org/w/index.php?title=Agent_Orange&oldid=1853437 »


Yann Diarc'hen - Wikipedia\n(Adkaset eus Sant Yann Diarc'hen)\nDelwenn sant Yann Diarc'hen,\nen iliz Pluwenn.\nSant Yann Diarc'hen (pe sant Yann Divoutoù pe ar Santig Du) a oa ur manac'h frañsezad bet ganet e-tro 1279 e Sant-Nouga (Bro-Leon, Penn-ar-Bed) ha marvet e Kemper (Kerne, Penn-ar-Bed) e 1349. Evit gwir n'eo bet morse lakaet da sant gant an Iliz katolik (pa den n'eus goulennet an dra), met chomet eo koun e vrud e soñjoù Kemperiz.\nDre ma oa paour e dud ha dre ma oa chomet emzivad yaouank, e teskas ar vicher mañsoner ha kalvez e ti un eontr pe ur c'henderv dezhañ. Goude e labour e plije dezhañ sevel kroazioù er c'hroashentoù ha pontigoù war ar gwazhioù ivez. Evit mont da veleg ez eas d'ober e studi da gloerdi Roazhon hag eñ beleget e 1303. Anvet e voe da berson Sant-Gregor e norzh Roazhon. Eno e vevas gant nebeut a dra pa glaske reiñ kazi e holl beadra d'ar beorien. Goude 13 vloaz e kavas dezhañ e oa re zous e vuhez e Sant-Gregor hag e c'houlennas bezañ kaset d'unan eus kouentoù nevez ar Frañsezidi. Chom a reas e kouent ar Gordennerien (lesanv ar Frañsezidi) e Kemper e-pad 33 bloaz. Yuniñ a rae alies ha ne grede ket implij botoù, ken e voe lesanvet an divotoù pe an diarc'hen pe an discalceatus (e latin).\nE servij ar beorien e veze ha reiñ a reas sikour d'an dud pa voe sezizet Kemper gant lu Charlez Bleaz e 1344 ha 1345. Pa zeuas an naonegezh vras e 1346 e reas war-dro dastum an aluzenoù e Kerne a-bezh. E diwezh ar bloaz 1349 e varvas gant ar vosenn dre m'en doa klasket pareañ an dud ha graet war-dro sebeliañ ar re varv.\nBeziet e voe e kouent ar Gordennerien hag ul lec'h evit pirc'hirinañ e oa a-raok ma oa bet serret ar gouent da vare an Dispac'h gall. Lesanvet eo bet ar Santig Du ha chomet eo bev e azeulerezh. E-barzh iliz-veur Kemper, tost ouzh ur releg dezhañ e vez lakaet bara war ur plankenn gant tud 'zo da vezañ roet d'an dud paour. Un delwenn, hag ur werenn-livet nevez, a zo ivez. Roet eo bet anv "Santig Du" d'ur straed e Kemper.\nMeneg zo eus gouel ar sant en deiziadurioù brezhon d'ar 15 a viz Kerzu.\nVisant Fave, Santig Du, embannet gant parrez Sant-Nouga, 1991.\nAdtapet diwar « https://br.wikipedia.org/w/index.php?title=Yann_Diarc%27hen&oldid=1879889 »\nDernière modification le 28 Mez 2020, à 11:49\nKemmoù diwezhañ degaset d'ar bajenn-mañ d'an 28 Mez 2020, da 11:49.


Journal de Renaud Camus, samedi 22 février 2020\ncréée le dimanche 23 février 2020, 9 h 17\nmodifiée le dimanche 23 février 2020, 9 h 19Clermont, hôtel Mercure, ch. 416, samedi 22 février 2020. Si l’on m’eût dit lorsque j’étais enfant, qu’un jour je serais très amicalement reçu dans leur ~~~~~~~~~~ ~~~~ ~~~~ ~~~~~~~~~~~~~~ ~~~ ~~~~~~~~ ~~~ ~~~~~~~~~, ~~’~~~~~~~~ ~~~’~~~~~~~~~~ ~~~ ~~~~~~~ ~~~~~~~ ~~~ grand raout copurchic ~~~~~ ~~~~ ~~~~~~~ ~~~ ~~~ ~~~~~~~ ~~~~~~~~~ ~~’~~~~ ~~~~~~ ~~~~~~~. ~~~ ~~~~~~~~ ~~’~~~~~~~~~~~~~ ~~~~~~ ~~~ ~~~~~~~~~ ~~~~ ~~~ ~~~~~~~, ~~~~~~~~~~~~~, ~~~~~~~, ~~~~~ ~~~~~~~~~~~ ~~~~~~~~~~~~~~~. ~~~ ~~’~~~~~~~ ~~~~ plus songé à ~~~~~~~~~~ ~~~ ~~~~~~~~ ~~~’~~~ ~~~~~~~~~ ~~~ ~~~~~~~ ~~ ~~~ ~~~~~~ ~~~~~~~~~ ~~~~~~~~-~~~~~~~~~ ~~~ ~~~~~~~~~~. ~~’~~~~ ~~~~~~~~~ ~~~ ~~~’~~ ~~~~~ Me ~~~~~~~~, ~~~ ~~~~~~~~~~~~-~~~~~~~~, ~~~~, ~~~~~ ~~~ ~~~~ épouse, a non ~~~~~~~~~~ ~~~~~~~ ~~~ ~~~~~~~~~~~ ~~~~ ~~~~~~~ ~~’~~~~~~~~~ ~~~~~ ~~’~~ ~~~~~~~~~~, ~~~ ~~~~~~~ ~~~~~~~~ ~~~ ~~~~~~~ ~~~~~~~~~~, ~~~~~ ~~~ ~~~~~~~ ~~~~~~ ~~~~~~~, ~~~ ~~~ ~~~~~~~, ~~~ ~~~~~~ ~~~~ Antiquaires du temps ~~~ ~~~ ~~~~~~~~~~~~~, ~~~~~~~~~~ ~~~ ~~~~~~~~~~ ~~ ~~~~~ ~~~~~, ~~~~ ~~~~~~~~~~~ ~~~~ ~~~~~~~~~~~~~ ~~~ ~~~~~~-Â~~~ ~~~ ~~~~~~~~~~ ~~~~~ ~~~~~ ~~~~ ~~~ ~~~~~, ~~~ ~~~~~~-Â~~~ ~~~~~-~~~~~~~~ ~~~~~~ ~~~~~~ un énorme cabinet ~~~~ ~~~~~~~~~~~, ~~~~~~~~~~~~~, ~~~~~~~~~~~ ~~~ ~~~~~~~~~~~~~~~, ~~~~~~~~, ~~~~~~~ ~~~ ~~~~~~~~, ~~~~~~~ ~~~ ~~~~~~ ~~~ ~~~~~~~, ~~~ ~~~~~~~~~~~~, ~~~ ~~~~~~~~~~~~ ~~~ ~~~ ~~~~~~~~~. ~~~ ~~~ ~~~ ~~~~~~~~~~ ~~~ plaine industrialisée et ~~~~~~, ~~~~~ ~~~~~~, ~~~~ ~~~~~~~, ~~~~ ~~’~~~~~~ ~~~~~~~~, ~~~~ ~~~~~~~ ~~~~~~~~ ~~~ ~~~~ ~~~~~~~ ~~~~~~~ ~~~~~~~~~. ~~~~~~ ~~~~~ ~~~~~~~ ~~~~~~~~ ~~~~~ ~~~~~ ~~~~~~~ ~~~ ~~~~~~~ ~~~~~~ ~~~ incendie était encore ~~~~ ~~~~~~ ~~~~~-~~~, ~~~ ~~~~~ ~~~~~~~~~~~~ militaire.\nMe Aguttes ~~~~~~ ~~~~~ ~~~~~~~~~~~ ~~~ ~~~ ~~~~~~~~, ~~~’~~~ ~~~~~~~~~ ~~ ~~~ ~~~~~~~~~~~~, ~~~~ ~~~ ~~~~~~~~~~~~~, ~~~ ~~~ ~~~~~~~ ~~~ ~~~~~~~~~~~~-~~~~~~~~, ~~~ aux indemnités qui ~~~~ ~~~~~~~ ~~~~~~~~ ~~ ~~~~~~ ~~~~~~~~~. ~~~~~~ ~~~~ ~~~ ~~~~~ ~~~~~ ~~~~~~~~~~~~~~ ~~~ ~~~~~~, ~~~~~ ~~~~ ~~~~~~~~~~ ~~~ ~~~~~~~~ ~~~~ ~~~~~~~~~~ ~~~~~~~~~ ~~~~~ ~~~~~~~~~~~ ~~~ ~~~~~~-~~~-~~~~, ~~~ Berry. Il est ~~~~~~~~~~ ~~~~~~~ ~~~~~ ~~~~ ~~~~~~ ~~~~~~~~ ~~~~ ~~~ ~~~~~~~~~~~~ ~~’~~~ ~~~~~~ ~~’~~~~~~~~~~ ~~ ~~~~~~~~~~. ~~~ ~~~~~ ~~~~~~ ~~~ ~~~~, dit-il.\nIl ~~ ~~~~~~~~~~~~~ ~~~~~ ~~~~~~~ ~~~~ ~~~~~~~~~ ~~~~ petit “Claude Lorrain”, ~~~’~~~ ~~~~ ~~~~~ ~~~~ ~~~~~~~ ~~~ ~~~~~-~~~~~ ~~~~ ~~~~~~~~~, ~~~~~ ~~~ ~~~~~~ ~~~~~~~~ — ~~~~~ ~~~~ ~~~~~~~~~~~~~~~ ~~~ ~~~~~~~. ~~~~~~ ~~~ ~~~~~~~~~ ~~~ ~~~~~~ ~~~ ~~’~~~ ~~~~~ aucun cas :\n« Torché ~~~ ~~~~~~ ~~~~~~ ~~~ ~~~~~~~~~. ~~~ ~~’~~~~ ~~~~~ ».\nQuand ~~~ ~~~~~~~ ~~~’~~~ ~~~~~~~ ~~ ~~~~~~~~~ ~~~~~~~ ~~~ ~~~~~-~~~~ ~~~ ~~~~~~~~ ~~~~ ~~’~~~~~~ ~~~ ~~~~~~ ~~~ ~~~ ~~~~~ ; mais en fait ~~’~~~~ ~~~~~~~~~~ ~~~ ~~~~~~~~, ~~~~~ ~~~~ ~~~~~~ ~~~~~~~ ~~~~~~~ ~~~ ~~~~~~~~, ~~~~~~ ~~~~, ~~~ ~~~~~ ~~~~~~ ~~~~~~~~ ~~~ ~~~ ~~~ ~~~~~~~ ~~~ ~~~~~~~~~~ ~~~~~~~~~~.\nvoir l’entrée du samedi 22 février 2020 et ses 26 images dans Le Jour ni l’Heure


Fousou, va c’hi du - Anjela Duval\nFousou, va c’hi du\nN’eo ket ul loen kaer. Koantik koulskoude gant e vlevad du gwagennek, e vruchedig gwenn, e daoudroad a-raok gwenn, hag un netraig gwenn e beg e lost. A be ouenn eo ? N’eo ket hilverket. N’eo ket a uhelwad. N’eo na ki jiboez, na ki mesaer, na ki gward, na ki difenn. Hogen ober a ra un tamm ‘bep seurt : ur c’hi « toudara » (tout a ra).\nBez’ en deus un tammig tres war ar pluñv ha war ar blev. Da lavarout eo ober a ra ur pennad ambroug d’ar c’had pe d’ar c’honikl, pe zoken da Alanig ma tichañs dezhañ dont da c’hwesha re dost da glud ar yer. Mont a ra ivez da gregiñ e lost ar saout pa vez gourc’hemennet dezhañ mont d’o diarbenn. Harzhal ‘ra pa glev trouz ha dirandoniñ end-eeun pa wel tud pe loened dizanvez. Ha me ‘gred e sailhfe gant forzh piv ma vefe e vestrez e riskl he buhez.\nKontet eo koulskoude evel ur c’hi nul, ur c’hi boued, ur bastard ki. Ul loenig feal avat, ha bemdez e vez d’am heul er park. E vrasañ evurusted eo kousket war va chupenn e kostez ar c’hleuz. Pa gav hir an amzer a ra un tamm tro dre ar park, o klask ur bern douar gozed fresk bennak. Chom a ra da spiañ gant kalz a basianted, ha tapout a ra meur a c’hoz ha meur a neizh morzigelled. Gant ar gwiñvered avat e tap un tomm. Kaer en deve todioniñ ha redek dre ar c’hleuz eus an eil gwezenn d’eben, ar gwiñver mistr ha gwiv a lamm eus an eil skourr d’egile en ur zibunañ kunujennoù d’ar paotr du. Ha, ma feiz, pa vez skuizh e retorn da gousket war va chupenn.\nGwell egedon, avat, e oar va c’hi eus an eur. Me ‘gred en deus un horolaj en e empenn, nemet bez ‘vefe en e gof ; pa gav dezhañ e vez deut koulz ar pred e tosta din en ur fichañ e lost. Pa vez erru er porzh e krog raktal da c’hwesha an douar, da welout ha bet e ve tud ouzh va c’hlask. Souezhus eo ur c’hi evelkent… ha n’heller ket chom hep en em stagañ ouzh ul loen ken feal.


Bewcastle - Wikipedia\nBewcastle zo ur barrez keodedel e distrig Keoded Carlisle e Cumbria, e Bro-Saoz. Bras eo ar barrez hag en em astenn a ra betek harzoù Bro-Skos en hanternoz ha betek Northumberland er reter.\nRivinoù kastell Bewcastle\nIliz Sant Cuthbert\nAl lec'h ma oa ar c'hamp roman .\nEr barrez emañ Roadhead, Shopford, Blackpool Gate, Roughsike ha The Flatt. Stok ouzh Bro-Skos eo hanternoz ar barrez.\nBrudet eo Bewcastle abalamour da aspadennoù ur c'hreñvlec'h roman c'hwec'hkornek, anvet Fanum Cocidi. Savet e oa bet evit difenn Moger Hadrian. Liammet e oa ouzh kreñvlec'hioù Camboglanna (Castlesteads bremañ) ha Banna (Birdoswld bremañ).\nAdimplijet e voe mein ar c'hreñvlec'h da sevel ur c'hastell norman.\nRivinoù kastell norman Bewcastle.\nDiasur eo anv ar c'hreñvlec'h roman a gaver meneget e Dizanv Ravenna 10730 : FANOCODI, FANOCOCIDI. Marteze e teu eus ar ger latin fanum (= templ) hag ar ger keltiek *cocc (= ruz) (heñvel ouzh ar ger kembraek coch).\nAdtapet diwar « https://br.wikipedia.org/w/index.php?title=Bewcastle&oldid=1822320 »


Pedenn an deiz - Le Diocèse de Quimper et Léon\nAccueil - Tous les Podcasts - Pedenn an deiz\nPedenn d’ar Gwener 21 a viz Genver\nMark 3, 13-19Gant Mariannick Trébaol eo lennet an Aviel…\nPedenn d’ar Yaou 20 a viz Genver\nMark 3, 7-12Gant Mariannick Trébaol eo lennet an Aviel…\nPedenn d’ar Mec’her 19 a viz Genver\nMark 3, 1-6Gant Mariannick Trébaol eo lennet an Aviel…\nPedenn d’ar Meurz 18 a viz Genver\nMark 2, 23-28Gant Mariannick Trébaol eo lennet an Aviel…\nPedenn d’al lun 17 a viz Genver\nMark 2, 18-27Gant Mariannick Trébaol eo lennet an Aviel…\nPedenn d’ar Sul 16 a viz Genver\nYann 2, 1-11Gant Mariannick Trébaol eo lennet an Aviel…\nPedenn d’ar Gwener 14 a viz Genver\nMark 2, 1-12E-unan emañ Guillemette er mintin-mañ.\nPedenn d’ar Yaou 13 a viz Genver\nMark 1, 40-45E-unan emañ Guillemette er mintin-mañ.\nPedenn d’ar Merc’her 12 a viz Genver\nMark 1, 29-39E-unan emañ Guillemette er mintin-mañ.\nPedenn d’ar Meurz 11 a viz Genver\nMark 1, 21-28E-unan emañ Guillemette er mintin-mañ.\nPedenn d’al Lun 10 a viz Genver\nMark 1, 14-20E-unan emañ Guillemette er mintin-mañ.\nPedenn d’ar Sul 9 a viz Genver\nLukas 3, 15-16 hag 21-22E-unan emañ Guillemette er mintin-mañ.